**Események, liturgikus programok**

**Eseménynaptár**

01.10. 17.00 Felsősök csoportja

01.10. 18.30 Ifi falka találkozó

01.10. 19.30 Ifjú házasok csoportja

01.11 9.30 Baba-mama kör

01.13. 19.30 Ismerkedjünk a Bibliával

01.17. 17.00 Alsósok csoportja

01.18. 9.30 Baba-mama kör

**A hét ünnepei**

**Csütörtök**: Szent Hiláriusz püspök, egyháztanító

**Szombat:** Remete szent Pál

**Szentmisék, liturgikus templomi események**

**vasárnap:** 8.45 + Hozzátartozók

10.00 + László, István és szülők

18.30 Péter édesapáért

**hétfő:** 7.00 + Ilona és Mihály

**kedd**: 18.30 Beteg Otília és Zoltán

**szerda:**  7.00 + Ferenc atya

**csütörtök:** 18.30 Beteg Otília, Zoltán, István

**péntek**: 18.30

**szombat:**  18.30

**Temetés**: 01.10. 9.45 Újköztemető-szóró: Virga Ferenc

01.10 11.00 Pesterzsébet: Olajosné Péczer Adrienn

01.14. 14.30 Újköztemető: Krisztin Német Jenőné

**Hirdetések**

Az egyházmegye engedélyezte, és anyagilag is támogatja a templom bővítési munkálatait (Urnatemető II. és a Karitász foglalkoztató és raktár), melynek várható költsége 70 millió Ft.

A költségek egy része még hiányzik. Keresünk pályázati lehetőségeket. Számítunk a testvérek segítségére is!

Ha erre a célra utalnak az ismert bankszámlára, kérem, írják oda, hogy **templombővítés**. A könyvelésnél fontos ez.

**Csütörtökönként** a szentmise után szentségimádást tartunk 19.30-ig, majd lehetőség van 22 óráig virrasztáson részt venni a templomban.

**Csütörtökön 19.30-tól** a bibliával foglalkozunk. Témánk Keresztelő szent János alakja.

**Január 23-án, vasárnap 16:30-kor** templomunkban hangversenyt tartunk Missa Ryhthm and Blues címen. A mise állandó tételei latinul fognak elhangozni dob, basszusgitár és Hammond orgona kísérettel. A tételek közötti változó részeket Mizsei Zoltán, a Liszt Ferenc Zeneművészeti egyetem docense adja elő.

**Ima Magyarországért, a magyar nemzetért – Imádság háza közösség**

Sokan sokféleképpen gondolkodunk a mai magyar és európai helyzetről. Különböző véleményünk van arról, hogy mi lenne az ideális megoldás, mit kellene tennünk, mit remélünk a magyarság jövőjével kapcsolatban. **Keresztényként egy valamiben azonban egyet kell gondolunk: imádkoznunk kell az országunkért, népünkért**, mert égető szükségünk van arra, hogy az Úr akarata valósuljon meg közöttünk, amint a mennyben, úgy a földön is! **Hívunk tehát minden keresztényt, hogy csatlakozzon hozzánk, imádkozzunk együtt Magyarországért 12 héten keresztül, 2022. január 9-től április 3-ig, minden nap**. (2 hetente új témában)

**1. téma**: A magyarországi Egyházért, a keresztényekért, a keresztények egységéért, az egyházi vezetőkért (január 9-től 22-ig).

Gondolatok a mai naphoz

**Kereszteljétek meg őket…**

A mai vasárnap átmenet a karácsonyi időből az évközi időbe. Átéltük Jézus születését. A pásztorokkal és a bölcsekkel hódoltunk az emberré lett Isten előtt. Ma pedig a szeretett Fiút szemléljük, akiben Istennek kedve telt.

János megkereszteli a keresztség szerzőjét. Elkezdődik Jézus küldetése, hogy elvigye az örömhírt minden emberhez.

Ez a jézusi küldetés folytatódik az egyházban, ahol minden megkeresztelt ember feladata, hogy a Megváltó követe legyen.

Érdemes ma kicsit a saját megkeresztelt voltunkra tekinteni! Bár legtöbben nem emlékszünk saját keresztségünkre, mégis már többször átélhettük magát a szertartást.

Amikor megkeresztelünk egy gyermeket, a szülők hálát adnak az élet ajándékáért. Egyben kérik Isten kegyelmét, hogy hitüket át tudják adni gyermeküknek. Ebben a feladatban segít, ha saját hitük megerősödését is kérik.

A keresztelés alkalma ünnepnap a családnak. Érdemes az évfordulón felidézni a történést, hogy ezáltal hitünk és elkötelezettségünk megerősödjön.

Lukács evangéliumában a nagy események előtt Jézus imádkozik. Ma is halljuk, hogy imádság közben száll rá a Lélek galamb formájában. Hogyan állok az imádsággal? Mennyire tudatosodik bennem, mit is teszek, kivel is lépek kapcsolatba?

12 hetes imasorozat indul a mai nappal hazánkért. Szeretnénk mi is bekapcsolódni. 2 hetente lesz új témája imaszándékunknak. Az első ilyen téma: *A magyarországi Egyházért, a keresztényekért, a keresztények egységéért, az egyházi vezetőkért.* A csütörtöki szentségimádásban ezt a szándékot különösen is szeretnénk odatenni. Fontos lenne ebbe bekapcsolódnunk egyéni imáink alkalmával is (részletek a honlapon olvashatók).

Hiszünk az imádság erejében! Hisszük, hogy a nemzet felemelkedésének útján legtöbbet imánkkal tehetünk!

Éljük meg bátran a keresztségben kapott kegyelmet, adjuk tovább hitünket!

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Urunk megkeresztelkedése 2022. január 9.



„Az Úr megkeresztelkedésére megnyílt az Ég, a Szentlélek, mint galamb lebegett az Úr fölött, és a mennyei Atya szava hallatszott: Ez az én szeretett Fiam, akiben kedvem telik.”

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék:

*vasárnap:* 8.45; 10.00; 18.30

*hétköznap*: hétfő, szerda: 7.00, kedd, csütörtök, péntek 18.30,

szombat 18.30

Irodai ügyelet: hétfő – szerda – péntek: 16.00-17.30

kedd – csütörtök: 9.00-12.00

Olvasmány: Iz 42, 1-4.6-7 Íme a szolgám.

Szentlecke: ApCsel 10, 34-38

Vele volt az Isten!

Evangélium: Lk 3, 15-16.21-22

Te vagy az én szeretett Fiam, benned telik kedvem!